Працягваючы змагацца, Дабжаньскi наносіў значныя страты немцам. У сакавіку 1940 разбіў пяхотны батальён вермахта пад Хуцiскамi, праз некалькі дзён моцна пашкодзіў іншую нямецкую частку пад Шаласамi. Каб знішчыць атрад “шалёнага маёра" немцы сфармавалі адмысловую антыпартызанскую групу з SS, пяхотных і танкавых частак. У аперацыі супраць партызан, якіх было не больш за 300, немцы задзейнічалі 8000 салдат. 30 красавіка 1940 года атрад Дабжаньскага быў акружаны (мяркуюць, што ў выніку здрады) і пасля цяжкай бітвы разбіты, а майор загінуў са зброяй у руках. Немцы паздзекаваліся з яго цела і выставілі на публічны агляд, пасля чаго, па некаторых звестках, спалілі. Дагэтуль невядома, дзе ён пахаваны. Рэшткі атрада Дабжаньскага змагаліся да 25 чэрвеня, пасля чаго былі распушчаны.